বৈঠকে উপস্থিত একাধিক নেতা কালের কণ্ঠকে জানান, বৈঠকে মূলত প্রধানমন্ত্রী শেখ হাসিনার জাতির উদ্দেশে ভাষণ ও ঢাকা উত্তর সিটি করপোরেশনের উপনির্বাচনে মেয়র পদে প্রার্থী নিয়ে আলোচনা হয়। তবে জোটের শরিক দলগুলোর নেতারা মূল আলোচ্য বিষয়ের বাইরেও নানা সমস্যার কথা তুলে ধরেন। ব্যাংকিং খাতের সমস্যা ও দ্রব্যমূল্যের ঊর্ধ্বগতি নিয়ে ওয়ার্কার্স পার্টির সভাপতি এবং সমাজকল্যাণমন্ত্রী রাশেদ খান মেনন, সাম্যবাদী দলের সাধারণ সম্পাদক ও সাবেক শিল্পমন্ত্রী দিলীপ বড়ুয়া, জাতীয় পার্টির (জেপি) মহাসচিব শেখ শহীদুল ইসলাম, কমিউনিস্ট কেন্দ্রের আহ্বায়ক ডা. ওয়াজেদুল ইসলাম ও বাংলাদেশ জাসদের স্থায়ী কমিটির সদস্য মোহাম্মদ খালেদ বক্তব্য দেন।